Esialgsetel andmetel oli 2010. aastal teraviljasaak 670  000 tonni, mis oli 23% väiksem kui aasta varem, teatab Statistikaamet. Teraviljasaagist 25 100 tonni oli rukist, 324 400 tonni nisu ja 252 500 tonni otra. Varasema aastaga võrreldes vähenes nii rukki-, nisu- kui ka odrasaak. Teravilja kasvatati 275 100 hektaril, hektarilt saadi keskmiselt 2435 kilogrammi teravilja, sealhulgas rukist 1993 kilogrammi, nisu 2712 kilogrammi ja otra 2413 kilogrammi.